Rozsudok Všeobecného súdu (desiata komora) z 8. novembra 2023 – OA/Parlament
(vec T‑39/22)(1)
„Verejná služba – Akreditovaní asistenti poslancov – Starobný dôchodok – Žiadosť týkajúca sa určitých aspektov práv na dôchodok – Zamietnutie – Pojem ‚akt spôsobujúci ujmu‘ – Rovnosť zaobchádzania – Zodpovednosť“
1.      Žaloby úradníkov – Akt spôsobujúci ujmu – Pojem – Rozhodnutie o zamietnutí žiadosti akreditovaného asistenta poslanca o potvrdenie metódy výpočtu jeho dôchodkových práv – Zahrnutie – Budúca a neistá povaha dátumu odchodu zamestnanca do dôchodku – Neexistencia vplyvu na zabezpečenie účinnej súdnej ochrany
(Charta základných práv Európskej únie, článok 47; Služobný poriadok úradníkov v znení nariadenia č. 1023/2013, článok 83 ods. 2, článok 90 ods. 2 a článok 91 a príloha XIII, články 21 a 22)
(pozri body 27, 28, 34, 35)
2.      Úradníci – Dôchodky – Práva na dôchodok nadobudnuté pred nástupom do služieb Únie – Prevod do systému Únie – Možnosť požiadať o prevod práv na dôchodok nadobudnutých po nástupe do služieb Únie – Vylúčenie – Porušenie zásady rovnosti zaobchádzania – Neexistencia
(Služobný poriadok úradníkov, príloha VIII, článok 11 ods. 2; smernica Rady 2000/78)
(pozri body 43, 48, 49)
3.      Úradníci – Dôchodky – Starobný dôchodok – Výpočet – Úradníci, ktorí asistovali osobe vykonávajúcej mandát stanovený v zmluvách – Zohľadnenie priemeru miezd poberaných počas celej kariéry – Vylúčenie – Potreba zabezpečiť vzťah proporcionality medzi výškou dôchodku a príspevkami na sociálne zabezpečenie platenými počas kariéry – Neexistencia
(Služobný poriadok úradníkov, článok 77)
(pozri body 57, 58, 60)
4.      Úradníci – Akreditovaní asistenti poslancov – Dôchodky – Starobný dôchodok – Výpočet – Zohľadnenie priemeru miezd poberaných počas celej kariéry – Vylúčenie
[Služobný poriadok úradníkov, článok 77 druhý odsek; Podmienky zamestnávania ostatných zamestnancov, článok 2 písm. c)]
(pozri body 67 – 69)
5.      Úradníci – Zásady – Ochrana legitímnej dôvery – Podmienky – Presné uistenia poskytnuté administratívou – Pojem – Nejednoznačné znenie uverejnené na intranetovej stránke bez presných, nepodmienených a zhodujúcich sa záruk – Vylúčenie
(pozri body 77 – 83)
Výrok
1.
Žaloba sa zamieta.
2.
Každý z účastníkov konania znáša svoje vlastné trovy konania.
1 Ú. v. EÚ C 138, 28.3.2022.